
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 291 

20 Απριλίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάθεση διαχείρισης Ανταλλαξίμων Κτημάτων του Νο¬ 
μού Καστοριάς στην Κτηματική Υπηρεσία Ν. Κοζά¬ 
νης. 1 

Τροποποίηση της 1013287/1197/274/Α0014/ ΠΟΑ. 
1032/2.2.94 απόφαση του Υπουργού Οικονομι¬ 
κών. 2 

Εξαίρεση από το μέτρο της υποχρεωτικής χρήσης φο¬ 
ρολογικών ταμειακών μηχανών (φ.τ.μ.) για ορισμέ¬ 
νους μόνο ιχθυοπώλες της Κεντρικής Δημοτικής 
Ιχθυαγοράς Αθηνών. Έκδοση θεωρημένων αποδεί¬ 
ξεων Λιανικής πώλησης για τις διενεργούμενες Λια¬ 
νικές πωλήσεις. 3 

Αύξηση Ανωτάτου ορίου έκδοσης εγγυητικών επιστο¬ 
λών από την Τράπεζα «ΒΑΗ01_ΑΥ8 ΒΑΝΚ ΡΙ_0». . 4 

Αναπροσαρμογή των ισχυόντων τιμολογίων αμοιβής 
των εργαζομένων στις φορτ/κές εργασίες λιμένων, 
για το έτος 1994. 5 

Τιμολόγιο αμοιβής φορτ/τών λιμένα Βόλου για φορτ/ 
σεις στρατιωτικών ειδών. 6 

Αναπροσαρμογή του ισχύοντος τιμολογίου αμοιβής των 
ναυτικών Πρακτόρων λιμένα Καβάλας . 7 

Οργάνωση και λειτουργία Επιτροπής Σχεδιασμού Αγω¬ 
γής Υγείας (Ε.Σ.Α.Υ.). 8 

Σύσταση Τομέων στο Τμήμα Ψυχολογίας του Αριστο- 
τελείου Πανεπιστημίου Θεσσαλονίκης και καθορι¬ 
σμός των γνωστικών της αντικειμένων . 9 

Μη επέκταση ζώνης προστασίας 2,5 μέτρων νοτίως και 
προς την ιδιοκτησία Αθαν. Πατ’ιλη του ιστορικού δια¬ 
τηρητέου μνημείου του κτιρίου ιδιοκτ. Β. Σουβαλι- 


ώτη, στην οδό Κ. Τρικούπη 9, στο Μεσολόγγι ... 10 

Διορθώσεις σφαλμάτων 

Διορθώσεις σφαλμάτων στην 3515Β/94 απόφαση 
Προέδρου Δ.Σ. του Τ.Υ.Δ.Κ.11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1041807/319/0006Α· (1) 

Ανάθεση διαχείρισης Ανταλλαξίμων Κτημάτων του Νομού 

Καστοριάς στην Κτηματική Υπηρεσία Ν. Κοζάνης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 32 του Ν. 1828/89 «Αναμόρφωση φορο¬ 
λογίας Εισοδήματος και άλλες διατάξεις» (ΦΕΚ 2Α'). 

β) Του Π. Δ/τος 551/88 «Οργανισμός Νομαρχιών (Ορ¬ 
γάνωση Οικονομικών Υπηρεσιών)» (ΦΕΚ 259Α ). 

γ) Του Π. Δ/τος 97/93 «Καθορισμόςαρμοδιοτήτων, που 
διατηρούνται από τον Υπουργό Οικονομικών» (ΦΕΚ 43Α ). 

δ) Του άρθρου 5 παρ. 2 του Ν. 3713/57 «Περί μέτρων 
αφορώντων εις την επιτάχυνσιν της ρευστοποιήσεως της 
ανταλλάξιμης περιουσίας και την ολοκλήρωση της αποκα- 
ταστάσεως των προσφύγων». 

2. Τις εγκυκλίους 1110531/6531/0010Γ723.8.1993 
και 1110552/4049/0010Γ723.8.1993 της Δνσης Δημό¬ 
σιας Περιουσίας. 

3. Το Κ.Ρ. 2452/7.3.1993 έγγραφο του Νομάρχη Κα¬ 
στοριάς. 

4. Την αδυναμία άμεσης στελέχωσης της κτηματικής 
Υπηρεσίας Καστοριάς με προσωπικό. 

5. Το γεγονός ότι δεν έχει παραδοθεί το αρχείο Ανταλ¬ 
λαξίμων Κτημάτων από την Κτηματική Υπηρεσία Ν. Κοζά¬ 
νης στην Κτηματική Υπηρεσία Ν. Καστοριάς, αποφασί¬ 
ζουμε: 

1. Αναθέτουμε την εισήγηση για τα θέματα προστασίας, 
διαχείρισης και ρευστοποίησης της ανταλλάξιμης περιου¬ 
σίας του Νομού Καστοριάς, καθώς και την τήρηση του 
κτηματολογίου των ανταλλαξίμων κτημάτων, φακέλων 
οφειλετών και διαχειριστικών βιβλίων του Νομού στην 
Κτηματική Υπηρεσία του Ν. Κοζάνης, μέχρι να στελεχωθεί 
και λειτουργήσει η Κτηματική Υπηρεσία του Ν. Καστοριάς, 
και πάντως όχι πέραν της 31.12.1994. 

2. Η Επιτροπή Δημοσίων Κτημάτων του Νομού Καστο¬ 
ριάς θ' ασκεί τις αρμοδιότητες της παρ. 3 του άρθρου 98 
του Π.Δ. 284/88, που αφορούν την ανταλλάξιμη περιου¬ 
σία, μετά από εισήγηση του Προϊσταμένου της Κτηματικής 
Υπηρεσίας του Νομού Κοζάνης, ο οποίος θα μεταβαίνει 
στην Καστοριά για το σκοπό αυτό. 

3, Οι πάσης φύσεως διαχειριστικές πράξεις των ανταλ¬ 
λαξίμων κτημάτων του Νομού Καστοριάς θα εγκρίνονται 
από το Νομάρχη Καστοριάς, σύμφωνα με το Π.Δ. 97/93. 

4. Από τις διατάξεις της παρούσας δεν προκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 1994 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 

- 4 - 

Αριθ. 1041335/3979/810/Α0014 (2) 

Τροποποίηση της 1013287/1197/274/Α0014/ΠΟΛ. 
1032/2.2.94 απόφαση του Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις παρακάτω διατάξεις του Ν. 1642/86 (ΦΕΚ 125/ 
Α'), όπως ισχύει: 

α) των παραγράφων 1 περίπτωση α' 2,3,6 και 9 του άρ¬ 
θρου 31 και 

β) της παραγράφου 3 του άρθρου 58. 

2. Την αριθ. 1013287/1197/274/Α0014/ΠΟΛ. 1032/ 
2.2.94 Α.Υ.Ο. περί τύπου και περιεχομένου, διαδικασίας 
και προθεσμίας υποβολής προσωρινής δήλωσης Φ.Π.Α. 

3. Την αριθ. 1064794/4982/ΠΟΛ. 1177/7.5.92 Α.Υ.Ο. 
για τη δυνατότητα υποβολής δηλώσεων Φ.Π.Α. που έχουν 
προεκτυπωθεί με μηχανογραφικά μέσα των υποχρέων. 

4. Την απλοποίηση των διαδικασιών για την εξυπηρέ¬ 
τηση των υποκειμένων στο Φ.Π.Α. 

5. Την αριθ. 102643,1/268/0006Α/2.3.94 κοινή από¬ 
φαση του Πρωθυπουργού και Υπουργού Οικονομικών 
(ΦΕΚ 154/Β) περί ανάθεσης αρμοδιοτήτων του Υπουργού 
Οικονομικών. 

6. Ότι, από τις διατάξεις της απόφασης αυτής δεν προ¬ 
κύπτει δαπάνη στον Κρατικό Προϋπολογισμό, αποφασί¬ 
ζουμε: 

Αντικαθιστούμε την περίπτωση (α) της παραγράφου 1, 
τις παραγράφους 3 και 5 του άρθρου 2 καθώς και την πε¬ 
ρίπτωση δ της παραγράφου 3 του άρθου 6 της Α.Υ.Ο. 
1013287/1197/274/Α0014/ΠΟΛ. 1032/2.2 94 ως 
εξής: 

Άρθρο 1 

1. Οι διατάξεις της περίπτωσης α της παραγρ. 1 του άρ¬ 
θρου 2 αντικαθίστανται, ως εξής: 

«α) Τηρούν βιβλία Γ’ κατηγορίας Κ.Β.Σ., ή τηρούν βιβλία 
Β ήΑ κατηγορίας Κ.Β.Σ., ή πρόκειται για το Δημόσιο όταν 
ασκεί δραστηριότητες για τις οποίες υπάγεται στο φόρο, 
κάθε μήνα και μέχρι την 25η ημέρα του επόμενου μήνα 
εφόσον έχουν εγγραφεί στο σύστημα Φ.Π.Α. για την 
πραγματοποίηση ενδοκοινοτικών συναλλαγών (νΐΕ3) ή 
σύμφωνα με τις διατάξεις της περίπτωσης β' της παραγρ. 

1 του άρθρου 29 του Ν. 1642/86, όπως ισχύει και της 
αριθ. 1002236/202/23/ΠΟΛ. 1003/8.1.1993 Α.Υ.Ο., 
έχουν δηλώσει ότι πρόκειται να πραγματοποιήσουν ενδο¬ 
κοινοτικές συναλλαγές και δεν έχουν προβεί στην ανά- 
κληση της δήλωσης αυτής κατά τις διατάξεις της παραγρ. 

3 του άρθρου αυτού. 

Οι διατάξεις του προηγουμένου εδαφίου δεν εφαρμό¬ 


ζονται για υποκειμένους που παρέχουν αποκλειστικά υπη¬ 
ρεσίες και τηρούν βιβλία και στοιχεία Βης Κατηγορίας του 
Κ.Β.Σ.». 

2. Οι διατάξεις της παραγράφου 3 του άρθρου 2 αντικα¬ 
θίστανται ως εξής: 

«Σε περίπτωση που, με δήλωση μεταβολών δηλωθεί η 
διακοπή διενέργειας ενδοκοινοτικών συναλλαγών (απο¬ 
κτήσεων ή παραδόσεων αγαθών), από υπόχρεους που τη¬ 
ρούν βιβλία Β' ή Α' κατηγορίας του Κ.Β.Σ., η υποχρέωση 
υποβολής προσωρινής δήλωσης κάθε μήνα αίρεται από 
την επόμενη διαχειριστική περίοδο αυτής μέσα στην 
οποία θα υποβληθεί η δήλωση μεταβολών. Δηλώσεις με¬ 
ταβολών που υποβάλλονται μέχρι 10 Ιανουάριου με ημε¬ 
ρομηνία μεταβολής την 31 η Δεκεμβρίου ισχύουν για την 
τρέχουσα κάθε φορά διαχειριστική περίοδο. Εξαιρετικά, 
δηλώσεις μεταβολών που έχουν υποβληθεί ή θα υποβλη¬ 
θούν από 1.1.1994, με ημερομηνία μεταβολής την 
31.12.1993, μέχρι 31.5.1994 σχύουν για τη διαχειριστική 
περίοδο 1994 εφόσον, κατά την παραπάνω χρονική πε¬ 
ρίοδο δεν έχουν πραγματοποιηθεί ενδοκοινοτικές απο¬ 
κτήσεις ή ενδοκοινοτικές παραδόσεις αγαθών». 

3. Οι διατάξεις της παραγρ. 5 του άρθρου 2 αντικαθί¬ 
στανται ως εξής: 

«Οι εγκεκριμένοι αποθηκευτές αγαθών με ειδικό φόρο 
κατανάλωσης και οι εγγεγραμμένοι επιτηδευματίες ή ει¬ 
σαγωγείς καπνοβιομηχανικών προϊόντων, για την έκπτωση 
του Φ.Π.Α. που αναλογεί στις εισροές τους εφαρμόζουν 
τις Α.Υ.Ο. Δ.634/435/29.4.93 και Δ.635/436/29.4.93 
υποβάλλουν και προσωρινή δήλωση Φ.Π.Α. 

Στη δήλωση αυτή πέραν της απεικόνισης των ενδοκοι¬ 
νοτικών συναλλαγών, περιλαμβάνονται ως εισροές (κωδ. 
06) αυτές των οποίων ο Φ.Π.Α. συμψηφίστηκε στο τελω¬ 
νείο στη συγκεκριμένη φορολογική περίοδο και στα ποσά 
που προστίθενται στο φόρο εισροών, ο Φ.Π.Α. που κατα¬ 
βλήθηκε στο Τελωνείο κατά την έξοδο των αγαθών από το 
καθεστώς. Στις εκροές (κωδ. 04) περιλαμβάνονται οι πω- 
λήσεις που προκύπτουν από τα προβλεπόμενα από τις 
διατάξεις του Κ.Β.Σ. παραστατικά. 

Ειδικότερα όσον αφορά τους εγγεγραμμένους επιτη- 
δευματίες ή εισαγωγείς καπνοβιομηχανικών προϊόντων, 
στην προσωρινή δήλωση Φ.Π.Α. που υποβάλλουν, στις 
εκροές περιλαμβάνονται οι πραγματικές πωλήσεις αφού 
αποφορολογηθούν με εσωτερική υφαίρεση και στις εισ¬ 
ροές αυτές των οποίων ο Φ.Π.Α. συμψηφίστηκε στο Τε¬ 
λωνείο στη συγκεκριμένη φορολογική περίοδο. Στα ποσά 
που προστίθενται στο φόρο εισροών περιλαμβάνεται ο 
Φ.Π.Α. που καταβλήθηκε στο Τελωνείο. 

Η προσωρινή δήλωση υποβάλλεται στις ίδιες προθε¬ 
σμίες που ισχύουν ανάλογα και στην περίπτωση α της πα¬ 
ραγράφου 1, σε συνδυασμό και με την παράγραφο 2 του 
άρθρου αυτού. 

Εξαιρετικά, για τις περιπτώσεις αυτές, οι υπόχρεοι δύ- 
νανται να υποβάλλουν τροποποιητικές προσωρινές δηλώ¬ 
σεις μέχρι 31.5.1994 για τις φορολογικές περιόδους από 
1.1.1994, χωρίς την επιβολή οποιοσδήποτε κύρωσης». 

Άρθρο 2 

4. Οι διατάξεις της περίπτωσης δ' της παραγρ. 3 του άρ¬ 
θρου 6 αντικαθίστανται ως εξής: 

δ) Οι υποκείμενοι που έχουν τη δυνατότητα προεκτύ- 
πωσης των εντύπων με μηχανογραφικά μέσα, σύμφωνα με 
τις διατάξεις της αριθ. 1064794/4982/ΠΟΛ. 1177/7.5.92 

Α.Υ.Ο., μπορούν να υποβάλλουν προεκτυπωμένες προ¬ 
σωρινές δηλώσεις Φ.Π.Α. με την προϋπόθεση ότι πληρούν 
τις εκάστοτε προδιαγραφές (πληρότητα πληροφοριών, 
κωδικοποίηση, χρωματισμό, διαστάσεις κ.λπ.) του οικείου 
εντύπου που εκδίδεται από το Υπουργείο Οικονομικών. Οι 
διατάξεις του άρθρου αυτού ισχύουν από 1.5.1994». 

Άρθρο 3 

Ειδικά για προσωρινές δηλώσεις φορολογικής περιόδου 
Ιανουάριου 1994, που σύμφωνα με τις διατάξεις της πε- 
ρίπτ. α' της παρ. 1 του άρθρου 2 της Α.Υ.Ο. 1013287/ 
1197/274/Α0014/ΠΟΛ. 1032/2.2.1994 έπρεπε να υπο¬ 
βληθούν μέχρι 25.2.1994 και υποβλήθηκαν με βάση τη δί- 
μηνη φορολογική περίοδο, δεν επιβάλλεται η προσαύξηση 
του άρθρου 47 παράγρ. 1 του Ν. 1842/86, όπως ισχύει. 

Τυχόν εισπραχθείσα, προσαυξάνει το φόρο εισροών 
στον κωδ. 08 της προσωρινής δήλωσης Φ.Π.Α. στα λοιπά 
προστιθέμενα ποσά προκειμένου να εκπεστεί. 

Άρθρο 4 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 1994 

Ο ΥΦΥΠΟΥΡΓΟΣ 

ΔΗΜ. ΓΕΩΡΓΑΚΟΠΟΥΛΟΣ 
-+- 

Αριθ. 1041671/277/0015 (3) 

Εξαίρεση από το μέτρο της υποχρεωτικής χρήσης φορο¬ 
λογικών ταμειακών μηχανών (φ.τ.μ.) για ορισμένους 
μόνο ιχθυοπώλες της Κεντρικής Δημοτικής Ιχθυαγοράς 
Αθηνών. Έκδοση θεωρημένων αποδείξεων Λιανικής 
πώλησης για τις διενεργούμενες Λιανικές πωλήσεις. 

Ο ΥΠΟΥΡΓΟΙ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις της υποπερίπτωσης γα' της περίπτωσης 
γ' του άρθρου 38 του Κ.Β.Σ. Π.Δ. 186/1992 (ΦΕΚ Α’ 84). 

2. Τις διατάξεις της παραγράφου 2 του άρθρου 1 και της 
παραγράφου 3 του άρθρου 7 του Ν. 1809/1988 «Καθιέ¬ 
ρωση ταμειακών μηχανών και άλλες διατάξεις» (ΦΕΚ Α' 
222), όπως ισχύουν. 

3. Τ ις διατάξεις της απόφασης Σ. 1659/104/1988 «Τ ε- 
χνικές προδιαγραφές ηλεκτρονικών ταμειακών μηχανών» 
(ΦΕΚ Β' 497). 

4. Τις διατάξεις των Α.Υ.Ο. 1128942/ΠΟΛ. 1284/ 
29.12.1989 (ΦΕΚ Β' 38), 1006568/ΠΟΛ. 1014/ 
18.1.1991 (ΦΕΚ Β' 66) και 1129159/1059/ΠΟΛ. 1279/ 
15.12.1992, με τις οποίες καθιερώθηκε η υποχρέωση 
χρησιμοποίησης ταμειακών μηχανών του Ν. 1809/1988 
από τους επιτηδευματίες σε ολόκληρη την Επικράτεια 
σταδιακά κατά τα έτη 1990, 1991, 1992 και 1993. 

5. Τις διατάξεις της Α.Υ.Ο. 1001220/6/ΠΟΛ.1006/ 

4.1.1993 (ΦΕΚ Β' 39), με τις οποίες εντάχθηκαν στην 
υποχρέωση χρήσης φ.τ.μ. οι ιχθυοπώλες της Κεντρικής 
Δημοτικής Ιχθυαγοράς Αθηνών από 1η Ιουλίου 1993. 

6. Τις διατάξεις των Α.Υ.Ο. 1096470/665/ΠΟΛ. 1250/ 

14.7.1993 (ΦΕΚ Β' 592) και 1000804/7/ΠΟΛ. 1001/ 
4.1.1994 (ΦΕΚ Β 27), με τις οποίες αναστάλθηκε η υπο¬ 
χρέωση χρήσης φ.τ.μ. μέχρι 31 Μαρτίου 1994, για τους 
ιχθυοπώλες που είναι εγκατεστημένοι στη μεσαία σειρά 
της Κεντρικής Δημοτικής Ιχθυαγοράς Αθηνών. 


7. Την 1026431/268/2.3.94 (ΦΕΚ Β 154) κοινή από¬ 
φαση του Πρωθυπουργού και του Υπουργού Οικονομικών, 
για ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών. 

8. Αιτήματα του Συνδέσμου Ιχθυεμπόρων- Ιχθυοπωλών 
Δημοτικής Αγοράς Αθηνών. 

9. Ότι οι επιχειρήσεις αυτές στερούνται εστεγασμένου 
χώρου για τη φύλαξη των φορολογικών ταμειακών μηχα¬ 
νών. 

10. Ότι από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Εξαιρούμε από το μέτρο της χρησιμοποίησης φορο¬ 
λογικής ταμειακής μηχανής του Ν. 1809/1988, για την έκ¬ 
δοση αποδείξεων λιανικής πώλησης αγαθών τους ιχθυο¬ 
πώλες που είναι εγκατεστημένοι στη μεσαία σειρά της Κε¬ 
ντρικής Δημοτικής Ιχθυαγοράς Αθηνών. 

2. Για τις διενεργούμενες λιανικές πωλήσεις θα εκδίδο- 
νται θεωρημένες διπλότυπες αποδείξεις λιανικής πώλη¬ 
σης, σύμφωνα με τις διατάξεις του Κ.Β.Σ. (Π.Δ. 186/ 
1992, ΦΕΚ Α' 84). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 1994 

Ο ΥΦΥΠΟΥΡΓΟΣ 

ΔΗΜ. ΓΕΩΡΓ ΑΚΟΠΟΥΛΟΣ 
-♦- 

Αριθ. 2017471/3254 (4) 

Αύξηση Ανωτάτου ορίου έκδοσης εγγυητικών επιστολών 
από την Τράπεζα «ΒΑΠΟΙΆΥ3 ΒΑΝΚ ΡΙΌ». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Π.Δ. 284/1988 «Οργανισμός του Υπουργείου Οι¬ 
κονομικών». 

2. Τις αποφάσεις μας α) 166915/2570/17.11.77 με 
την οποία καθορίστηκαν οι όροι και οι προϋποθέσεις βάσει 
των οποίων παρέχονται από τις Τράπεζες που λειτουρ¬ 
γούν στην Ελλάδα εγγυήσεις στο Δημόσιο και τα Νομικά 
Πρόσωπα Δημοσίου Δικαίου για την εκτέλεση έργων, προ¬ 
μήθειες κ.λπ., β) 2032572/6201/11 Ιουνίου 1993 με την 
οποία καθορίστηκε το ανώτατο όριο έκδοσης εγγυητικών 
επιστολών της ΒΑΒ01ΆΥ3 ΒΑΝΚ ΡΙ.0 στο ποσό των 
6.990.000.000. 

3. Την από 11 Μαρτίου 1994 επιστολή της ανωτέρω 
Τράπεζας για την αύξηση του ανωτάτου ορίου έκδοσης 
των εγγυητικών επιστολών της. 

4. Τη δραστηριότητα της Τράπεζας όπως εμφανίζεται 
σήμερα. 

3. Την αριθ. 1031920/305/0006Α/18.3.94 απόφαση 
Υπουργού Οικονομικών, «μεταβίβαση αρμοδιοτήρων της 
εξουσίας να υπογράφουν με Εντολή Υπουργού στο Γ ενικό 
Γ ραμματέα του Υπουργείου Οικονομικών και στο Γ ενικό 
Γ ραμματέα της Γ ενικής Γ ραμματείας Οικονομικής Πολιτι¬ 
κής και Συστημάτων του ίδιου Υπουργείου». 

6. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, απο¬ 
φασίζουμε: 

Ορίζουμε στο εξής ανώτατο όριο έκδοσης εγγυητικών 
επιστολών της Τράπεζας ΒΑΒ01ΆΥ5 ΒΑΝΚ ΡΙ_0, για τις 

παραπάνω περιπτώσεις στο ποσό των δραχμών έντεκα 
δισεκατομμυρίων εξακοσίων εκατομμυρίων 

(11.600.000.000) με τους όρους και τις προϋποθέσεις 
βάσει των οποίων παρέχονται από τις Τράπεζες που λει¬ 
τουργούν στην Ελλάδα εγγυήσεις στο Δημόσιο και στα Νο¬ 
μικά Πρόσωπα Δημοσίου Δικαίου για εκτέλεση έργων, 
προμήθειες κ.τλ. (απόφασή μας 166915/2570/ 
17.11.77). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 1994 

Ο Γενικός Διευθυντής 
ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. 10595 (5) 

Αναπροσαρμογή των ισχυόντων τιμολογίων αμοιβής των 

εργαζομένων στις φορτ/κές εργασίες λιμένων, για το 

έτος 1994. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/55 και του 
άρθρου 3 του Κ.Ν. 5167/1932. 

2. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» και τις όμοιες του άρθρου 27 του Ν. 
2081/92. 

3. Τις σχετικές προτάσεις των αρμοδίων ΕΡΦ Λιμένων. 

4. Το γεγονός ότι η απόφαση αυτή δεν έχει αναδρομική 
ισχύ, αποφασίζουμε: 

1. Αποδεχόμαστε εν μέρει τις προτάσεις των Επιτροπών 
Ρυθμίσεως Φορτ/σεων (ΕΡΦ) των Λιμενικών Αγίου Νικο¬ 
λάου, Αίγιου, Αλεξανδρούπολης, Αργοστολιού, Αστακού, 
Βόλου, Γυθείου, Ελευσίνας, Ζακύνθου, Ηγουμενίτσας, 
Ηρακλείου, Καλύμνου, Καρλοβασίου, Κέρκυρας, Κόριν¬ 
θου (λιμένα ξηρός) Κιάτου, Ληξουρίου (λιμένα - ξηρός), 
Μεσολογγίου (λιμένα - ξηρός), Μύρινας Λήμνου, Μυτιλή¬ 
νης και λιμένων Ν. Λέσβου, Νάξου, Ναυπλίου, Πάρου, 
Πρέβεζας, Πύλου, - Γιάλοβας, Ραφήνας, Ρεθύμνου, Ρό¬ 
δου, Σητείας, Στυλίδας, Σύρου (λιμένα - ξηρός), Χαλκίδας 
(Μ. Βαθέος Τσιμέντων), Χανιών - Σούδας και Χίου και 
εγκρίνουμε την αναπροσαρμογή των ισχυόντων τιμολο¬ 
γίων αμοιβής των φορτοεκφορτωτών, σημειωτών, ζυγι¬ 
στών, κομιστών τελωνείου και φυλάκων εμπορευμάτων 
των πιο πάνω λιμένων, για το έτος 1994, κατά ποσοστό 
15 %. 

2. Η παρ. 2 της αριθ. 11750/1991 αποφάσεώς μας, 
όπως τροποποιήθηκε με την παρ. 1 της αριθ. 14670/1991 
όμοιας, σχετικά με την παρακράτηση της συνδικαλιστικής 
εισφοράς υπέρ των συνδικαλιστικών οργανώσεων, εξακο¬ 
λουθεί ισχύουσα, υπό τον όρο ότι, η δυναμένη να παρα- 
κρατείται εισφορά, θα υπολογίζεται επί των τιμολογίων 
που θα διαμορφωθούν και θα ισχύσουν για το έτος 1994. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 1994 

οι ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΕΥΑΓΓ. ΠΑΝΝΟΠΟΥΛΟΣ ΓΕΩΡΓ. ΚΑΤΣΙΦΑΡΑΣ 

- ♦ - 

Αριθ. 10890 (6) 

Τιμολόγιο αμοιβής φορτ/τών λιμένα Βόλου για φορτ/σεις 
στρατιωτικών ειδών. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/55 και του 
άρθρου 3 του Κ.Ν. 5167/32. 

2. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» και τις όμοιες του άρθρου 27 του Ν. 
2081/92. 

3. Το αριθ. 781/21.2.94 πρακτικό συνεδρίασης της 
ΕΡΦΛ Βόλου, αποφασίζουμε: 

1. Αποδεχόμαστε την αριθ. 781/21.2.94 πρόταση της 
Επιτροπής Ρυθμίσεως Λιμένα (ΕΡΦΛ) Βόλου και εγκρί¬ 
νουμε να προσαυξάνεται κατά 100% το ισχύον τιμολόγιο 
αμοιβής των φορτ/τών λιμένα Βόλου για τη φόρτωση 
στρατιωτικών εφοδίων ελαφρών και ογκωδών, χύμα ή συ¬ 
σκευασμένων, σε σιδηροδρομικά βαγόνια και αυτοκίνητα 
ή για την εκφόρτωσή τους ομοίως, όταν η απόδοση της 
εργασίας μιας κανονικής ομοχειρίας μειώνεται κατά ποσο¬ 
στό 40% και με την προϋπόθεση ότι η αμοιβή αυτή δεν θα 
ξεπερνά την αμοιβή του κατωτάτου ορίου απόδοσης των 
100 τόννων. 

2. Από τις διατάξεις της απόφασης αυτής, προκαλείται 
δαπάνη σε βάρος του προϋπολογισμού Στρατιωτικής Διοί¬ 
κησης Λιμένα και Σιδηροδρόμων Βόλου, το ύψος της 
οποίας δεν μπορεί να προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 1994 

οι ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΕΥΑΓΓ. ΠΑΝΝΟΠΟΥΛΟΣ ΓΕΩΡΓ. ΚΑΤΣΙΦΑΡΑΣ 
- 4 - 

Αριθ. 11003 (7) 

Αναπροσαρμογή του ισχύοντος τιμολογίου αμοιβής των 
ναυτικών Πρακτόρων λιμένα Καβάλας. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/55 και του 
άρθρου 3 του Κ.Ν. 5167/1932. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» και του άρθρου 27 του Ν. 2081/ 
1992. 

3. Το αριθ. 6/22.2.1994 πρακτικό συνεδρίασης της 
ΕΡΦΛ Καβάλας, αποφασίζουμε: 

1. Αποδεχόμαστε εν μέρει την αριθ. 6/22.2.94 πρόταση 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2605 


της Επιτροπής Ρύθμισης Φορτ/σεων Λιμένα (ΕΦΛ) Καβά¬ 
λας και εγκρίνουμε την αναπροσαρμογή του ισχύοντος τι¬ 
μολογίου αμοιβής των ναυτικών πρακτόρων λιμένα Καβά¬ 
λας, κατά ποσοστό 15%. 

2. Από τις διατάξεις αυτής της απόφασης, δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 1994 

οι ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΕΥΑΓΓ. ΠΑΝΝΟΠΟΥΛΟΣ Γ. ΚΑΤΣΙΦΑΡΑΣ 

-♦- 

Αριθ. ΔΥ10/78 (8) 

Οργάνωση και λειτουργία Επιτροπής Σχεδιασμού Αγωγής 
Υγείας (Ε.Σ.Α.Υ.). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α) Το Π.Δ. 138/92 «Οργανισμός του Υπουργείου 
Υγείας, Πρόνοιας και Κοιν. Ασφαλίσεων»(ΦΕΚ 68/92 
τΑ'). 

β) Τις διατάξεις των αρ. 33 και 34 του Ν. 2071/92 «Εκ¬ 
συγχρονισμός και Οργάνωση Συστήματος Υγείας» (ΦΕΚ 
123/92 τ.Α'). 

γ) Την υπ' αριθμ. 2/20.9.93 γνώμη της Επιτροπής Σχε- 
διασμού Αγωγής Υγείας (Ε.Σ.Α.Υ.). 

δ) Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Καθορίζουμε ως κατωτέρω την οργάνωση και λειτουρ¬ 
γία της Επιτροπής Σχεδιασμού Αγωγής Υγείας (ΕΣΑΥ) και 
της εκτελεστικής αυτής Επιτροπής. 

Α’ ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΗΣ Ε.Σ.Α.Υ. 

I. ΣΥΓΚΛΗΣΗ ΕΠΙΤΡΟΠΗΣ 

Η Επιτροπή συνεδριάζει τακτικά δύο (2) φορές το μήνα 
και εκτάκτως όταν παρίσταται ανάγκη. 

Την έκτακτη σύγκληση της Επιτροπής δύνανται να ζη¬ 
τήσουν: 

α) Ο Υπουργός Υγείας, Πρόνοιας και Κοιν. Ασφαλί¬ 
σεων. 

β) Ο Πρόεδρος της Επιτροπής. 

γ) Η Εκτελεστική Επιτροπή. 

δ) Το 1/4 τουλάχιστον των μελών της Επιτροπής. 

Για κάθε τακτική συνεδρίαση αποστέλλεται προς τα 
μέλη σχετική έγγραφη πρόσκληση με τα θέματα της Ημε¬ 
ρήσιας Διάταξης και τις σχετικές εισηγήσεις, εφόσον 
υπάρχουν, επτά (7) τουλάχιστον ημέρες προ της σύγκλη¬ 
σης της Επιτροπής. 

Στις περιπτώσεις έκτακτης σύγκλησης, οι σχετικές προ¬ 
σκλήσεις αποστέλλονται προς τα μέλη σαράντα οκτώ (48) 
τουλάχιστον ώρες προ της σύγκλησης της Επιτροπής. Στις 
προσκλήσεις ορίζονται η ημέρα και η ώρα της συνεδρία¬ 
σης καθώς και τα θέματα της Ημερήσιας Διάταξης. 

Όταν η έκτακτη συνεδρίαση γίνεται μετά από αίτημα 
του 1 /4 τουλάχιστον των μελών αυτής, στα θέματα της 
Ημερήσιας Διάταξης,, περιλαμβάνονται και οι σχετικές ει¬ 
σηγήσεις. 

Αρμόδιος για την κατάρτιση των θεμάτων της Ημερή¬ 
σιας Διάταξης είναι ο Πρόεδρος της Επιτροπής. 

Κατά τη συνεδρίαση της Επιτροπής είναι δυνατόν να 
συζητηθούν και θέματα εκτός Ημερήσιας Διάταξης, εφό¬ 


σον συμφωνεί προς τούτο η απόλυτη πλειοψηφία των πα¬ 
ρόντων μελών. 

Το τακτικό μέλος που για οποιονδήποτε λόγο κωλύεται 
να παραστεί στη συνεδρίαση της Επιτροπής, είναι υπο¬ 
χρεωμένο να ειδοποιήσει είκοσι τέσσερες (24) τουλάχι¬ 
στον ώρες πριν από τη συνεδρίαση το αναπληρωματικό 
του και να ενημερώσει τη Γραμματεία της ΕΣΑΥ. 

II. ΣΥΝΕΔΡΙΑΣΕΙΣ 

Η ΕΣΑΥ βρίσκεται σε απαρτία όταν είναι παρόνα τουλά¬ 
χιστον το ήμισυ πλέον ενός των μελών αυτής, δηλ. δέκα 
(10) τουλάχιστον μέλη. 

Μέλος της ΕΣΑΥ που απουσιάζει αδικαιολόγητα σε πε¬ 
ρισσότερες από τρεις συνεδριάσεις ανά εξάμηνο, αντικα¬ 
θίσταται από τον Υπουργό Υγείας, Πρόνοιας και Κοιν. 
Ασφαλίσεων. 

Στις συνεδριάσεις της ΕΣΑΥ δύναται να παρίσταται χω¬ 
ρίς ψήφο ο κατά περίπτωση αρμόδιος Γ ενικός Γ ραμμα- 
τέας του Υπουργείου Υγείας, Πρόνοιας και Κοιν. Ασφαλί¬ 
σεων. Επίσης δύναται να μετέχει κατά την κρίση του, χω¬ 
ρίς ψήφο, ο Προϊστάμενος της Δ/νσης Αγωγής Υγείας και 
Πληροφόρησης του Υπουργείου Υγείας, Πρόνοιας και 
Κοινωνικών Ασφαλίσεων. 

Στην Επιτροπή είναι δυνατόν να καλούνται και έτερα 
πρόσωπα, ιδίως επιστήμονες, εκπρόσωποι φορέων ή ομά¬ 
δων εργασίας για την παροχή πληροφοριών, διευκρινί¬ 
σεων ή υποβολή στοιχείων χρήσιμων στο έργο της. 

Της Επιτροπής προεδρεύει ο εκάστοτε οριζόμενος δΓ 
υπουργικής απόφασης Πρόεδρος αυτής και σε περίπτωση 
κωλύματος - απουσίας του κατά σειρά ο Α, ο Β ή ο Γ. Αντι¬ 
πρόεδρος αυτής. 

Ο Πρόεδρος διευθύνει τις εργασίες της Επιτροπής, κα¬ 
θορίζει τη σειρά των ομιλητών, δίδει ή αφαιρεί τον λόγο και 
εν γένει είναι υπεύθυνος για την απρόσκοπη και ομαλή 
διεξαγωγή των εργασιών της. 

Καθήκοντα εισηγητού κατά θέμα εκτελούν τα εκάστοτε 
οριζόμενα από την Επιτροπή μέλη αυτής. 

Καθήκοντα Γραμματέα εκτελεί ο προς τούτο οριζόμε¬ 
νος δι’ υπουργικής απόφασης υπάλληλος, συνεπικουρού- 
μενος στο έργο του και από άλλους υπαλλήλους και συ¬ 
νεργάτες που τίθενται στη διάθεση της ΕΣΑΥ. 

Οι αποφάσεις της Επιτροπής λαμβάνονται με απόλυτη 
πλειοψηφία των παρόντων μελών. Σε περίπτωση ισοψη- 
φίας υπερισχύει η ψήφος του Προέδρου. Η ψηφοφορία 
για την λήψη απόφασης είναι φανερή, εκτός από τις περι¬ 
πτώσεις εκλογής προσώπων που είναι μυστική. 

Στις γνωμοδοτήσεις ή εισηγήσεις της Επιτροπής ανα¬ 
γράφονται και οι απόψεις της μειοψηφίας εφόσον τούτο 
ζητηθεί. 

Οι γνωμοδοτήσεις της Επιτροπής καταγράφονται στο 
προς τούτο τηρούμενο βιβλίο πρακτικών, το οποίο αριθ- 
μείται κατά σελίδα και θεωρείται από τον Πρόεδρο της 
Επιτροπής. 

Τα πρακτικά της Επιτροπής αναγιγνώσκονται και επικυ- 
ρούνται κατά την αμέσως επόμενη συνεδρίαση οπότε και 
οι σχετικές γνωμοδοτήσεις της καθίστανται ισχυρές, 
εκτός από εκείνες οι οποίες κηρύχθηκαν αμέσως ισχυρές 
κατά την λήψη τους. 

Αντίγραφα των πρακτικών χορηγούνται μόνο στους εν- 
διαφερόμενους μετά την ανακοίνωσή τους στον Υπουργό 
και έκδοση σχετικής απόφασης. 

Τα πρακτικά των συνεδριάσεων της Επιτροπής ευρί- 

σκονται ανά πάσα στιγμή στη διάθεση των μελών της. 

Οι προτάσεις της ΕΣΑΥ σχετικά με τα αναφερόμενα στο 
άρθρο 32 του Ν. 2071/92 θέματα, θα υποβάλλονται στον 
Υπουργό μέσω της Δ/νσης Αγωγής Υγείας και Πληροφό¬ 
ρησης για την εισήγηση της υλοποίησης αυτών. 

Επίσης οι αποφάσεις έγκρισης ή διακοπής των προ¬ 
γραμμάτων αγωγής υγείας που ορίζονται από τις διατάξεις 
των παραγράφων 1 και 3 του άρθρου 35 του Ν. 2071/92 
θα εκδίδονται μέσω της Δ/νσης Αγωγής Υγείας και Πλη¬ 
ροφόρησης. 

Β' ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΕΚΤΕΛΕΣΤΙΚΗΣ 
ΕΠΙΤΡΟΠΗΣ 

Η ΕΣΑΥ συνεπικουρείται στο έργο της από Εκτελεστική 
Επιτροπή την οποία συγκροτεί η ίδια, σύμφωνα με τις δια¬ 
τάξεις του άρθρ. 34 παρ. 3 του Ν. 2071/92. 

Η Εκτελεστική Επιτροπή εισηγείται στην Ε.Σ.Α.Υ. τα 
θέματα προς συζήτηση και έχει την επιμέλεια της διατύ¬ 
πωσης και προώθησης των σχετικών προτάσεων. 

Η Εκτελεστική Επιτροπή συνεδριάζει τουλάχιστον δύο 
(2) φορές το μήνα, εκτάκτως δε, όταν παρίσταται ανάγκη 
και βρίσκεται σε απαρτία όταν μετέχουν τα τέσσερα (4) 
από τα μέλη της. 

Η σύγκληση και η διεξαγωγή των εργασιών της Εκτελε¬ 
στικής Επιτροπής γίνονται κατά τρόπον ανάλογο εκείνου 
της Ε.Σ.Α.Υ. 

ΥΠΟΕΠΙΤΡΟΠΕΣ - ΟΜΑΔΕΣ ΕΡΓΑΣΙΑΣ 

Η Ε.Σ.Α.Υ. μπορεί με αποφάσεις της να συγκροτεί υπο¬ 
επιτροπές ή ομάδες μελέτης ορισμένων θεμάτων όταν 
παρίσταται ανάγκη, στις οποίες θα καλούνται να μετά- 
σχουν ανάλογα με το αντικείμενο, εκπρόσωποι αντίστοι¬ 
χων επιστημονικών εταιρειών ή και άλλων Κρατικών ή Ιδιω¬ 
τικών φορέων. 

Με την ίδια απόφαση καθορίζεται το συγκεκριμένο 
έργο των υποεπιτροπών αυτών κ.λπ., ο χρόνος περατώ- 
σεώς του και κάθε άλλη αναγκαία σχετική λεπτομέρεια. 

ΑΡΧΕΙΟ ΕΣΑΥ-ΤΗΡΟΥΜΕΝΑ ΒΙΒΛΙΑ 

Στη Γραμματεία της ΕΣΑΥ τηρούνται τα εξής βιβλία και 
φάκελλοι: 

α) Πρωτόκολλο εισερχομένων και εξερχόμενων εγγρά¬ 
φων. 

β) Βιβλίο Πρακτικών. 

γ) Βιβλίο χρέωσης εγγράφων και ορισμού εισηγητών. 

δ) Φάκελλος προγραμμάτων Αγωγής Υγείας. 

ε) Φάκελλος υποβολής προτάσεων προς τον 
Υπουργό. 

στ) Φάκελλος γνωμοδοτήσεων επί θεμάτων τα οποία 
ήθελε παραπέμψει προς αυτήν ο Υπουργός προς γνωμο¬ 
δότηση. 

ζ) Φάκελλος στατιστικών στοιχείων. 

η) Φάκελλος Γ ενικής αλληλογραφίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουαρίου 1994 

Ο ΥΠΟΥΡΓΟΣ 

Δ. ΚΡΕΜΑΓΠΝΟΣ 


Αριθ. Β1/133 (9) 

Σύσταση Τομέων στο Τμήμα Ψυχολογίας του Αριστοτε- 
λείου Πανεπιστημίου Θεσσαλονίκης και καθορισμός 
των γνωστικών της αντικειμένων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: α) του άρθρου 6 παρ. 4 του Ν. 1268/ 
1982 όπως συμπληρώθηκε με την παρ. 1 ε' του άρθρου 48 
του Ν. 1404/83 β) του άρθρου 29Α του Ν. 1558/85 όπως 
αυτό προσετέθη με το άρθρο 27 του Ν. 2081/92 (Α1 
154). 

2. Την απόφαση του Πρωθυπουργού και του Υπουργού 
Εθνικής Παιδείας και θρησκευμάτων Η/11086/1993 
«Αρμοδιότητες Υφυπουργών ΥΠΕΠΘ» (Β-842). 

3. Τη γνώμη της γενικής Συνέλευσης του τμήματος Ψυ¬ 
χολογίας του Αριστοτελείου Πανεπιστημίου Θεσσαλονί¬ 
κης (συνεδρίαση αρ. 5/25.11.1993) και 

4. Το γεγονός ότι από την έκδοση της απόφασης αυτής 
δεν προκαλείται καμιά δαπάνη στον προϋπολογισμό του 
Αριστοτελείου Πανεπιστημίου Θεσσαλονίκης, αποφασί¬ 
ζουμε: 

Συνιστώνται στο τμήμα Ψυχολογίας του Αριστοτελείου 
Πανεπιστημίου Θεσσαλονίκης οι ακόλουθοι τομείς: 

α) Τομέας Εξελεκτικής και Σχολικής Ψυχολογίας, ο 
οποίος συντονίζει τα εξής γνωστικά αντικείμενα: 

ι) Την ανθρώπινη δια βίου ανάπτυξη σε όλες τις διαστά¬ 
σεις τις (γνωστικές κοινωνικές και συναισθηματικές λει¬ 
τουργίες). 

ιι) Τις επιδράσεις του κοινωνικού και φυσικού περιβάλ¬ 
λοντος στην ανάπτυξη. 

ιιι) Τις εφαρμογές της σχετικής γνώσης στο σχολείο, την 
Οικογένεια και το ευρύτερο κοινωνικό πλαίσιο. 

β) Τομέας Πειραματικής και Γνωστικής Ψυχολογίας, ο 
οποίος συντονίζει τα εξής γνωστικά αντικείμενα. 

ι) Τα νοητικά και δυναμικά ψυχολογικά φαινόμενα, 
ιι) Τις νοητικές και δυναμικές δυσλειτουργίες. 

ιιι) Τη φυσιολογική νευρολογική βάση των νοητικών και 
δυναμικών λειτουργιών. 

ίν) Τη σχέση της ψυχολογίας με την Τεχνητή ευφυΐα, 
Γλωσσολογία, Φιλοσοφία, Ανθρωπολογία, Νευρολογία 
κτλ. 

ν) Τις μεθόδους της ψυχολογικής έρευνας και της στα¬ 
τιστικής ανάλυσης των δεδομένων των ερευνών και 

ωι) Την ιστορία της Ψυχολογίας, 
γ) Τομέας Κοινωνικής και Κλινικής Ψυχολογίας ο οποίος 
συντονίζει τα εξής γνωστικά αντικείμενα: 

ι) Φαινόμενα που χαρακτηρίζουν τις σχέσεις του ατόμου 
με τους «άλλους». 

ιι) Διαπροσωπική, ενδοομαδική και δια-ομαδική αλληλε¬ 
πίδραση. 

ιιι) θεωρία, Έρευνα και Εφαρμογή σε κοινωνικά και ατο¬ 
μικά προβλήματα. 

ϊν) Νέες απόψεις και πρακτικές της Κοινωνικής και Κλι¬ 
νικής Ψυχολογίας. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνμα, 14 Απριλίου 1994 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 

-♦- 

Αριθ. ΥΠΠΟ/ΔΙΛΑΠ/ΓΖ268/5853 (10) 

Μη επέκταση ζώνης προστασίας 2,5 μέτρων νοτίως και 
προς την ιδιοκτησία Αθαν. Πατίλη του ιστορικού διατη¬ 
ρητέου μνημείου του κτιρίου ιδιοκτ. Β. Σουβαλιώτη, 
στην οδό Κ. Τρικούπη 9, στο Μεσολόγγι. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων», που δημοσιεύθηκε στο ΦΕΚ 137/τ.ΑΥ 
26.7.85, 

β) του άρθρου 52 του Ν. 5351/1932 «περί Αρχαιοτή¬ 
των», 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830», 

δ) του Π.Δ. 941/77 «περί Οργανισμού του ΥΠΠΕ», 
ε) του Ν. 1943/91 «περί εκσυγχρονισμού της οργάνω¬ 
σης και λειτουργίας της Δημόσιας Διοίκησης, αναβάθμιση 
του προσωπικού της και άλλες συναφείς διατάξεις», που 
δημοσιεύθηκε στο ΦΕΚ 50/τ.Α'/11.4.91. 

2. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

3. Όλα τα στοιχεία του φακέλλου. 

4. Την πλειοψηφία γνωμοδότηση του Κεντρικού Συμ¬ 
βουλίου Νεωτέρων Μνημείων με αριθμό 1/13.1.94, απο¬ 
φασίζουμε: 

1. Δεν επεκτείνουμε τη ζώνη προστασίας 2,5 μ. νοτίως 
και προς την ιδιοκτησία Αθ. Πατίλη, του ιστορικού διατη¬ 
ρητέου μνημείου του κτιρίου ιδιοκτησίας Β. Σουβαλιώτη, 
στην οδό Κ. Τρικούπη 9 στο Μεσολόγγι. 

2. Επισημαίνουμε ότι: 

Α) Οι οικοδομικές εργασίες που έγιναν κατόπιν της υπ’ 


αριθμ. 16/92 οικοδομικής άδειας του Πολεοδομικού Γ ρα¬ 
φείου Μεσολογγίου στην ιδιοκτησία Πατίλη, βλάπτουν σο- 
βαρώς την προβολή, ανάδειξη και αξιοποίηση του κηρυ- 
χθέντος με τις 

α) την ΥΑ ΥΠΠΕ/ΓΔΠΑ/ΥΑΠΑ/ΔΙΛΑΠ/Γ/21131/939/ 
11.5.79 (ΦΕΚ 555/Β/15.5.79) κήρυξης περιοχών και με¬ 
μονωμένων κτιρίων στο Μεσολόγγι και 

β) την ΥΑ ΥΠΠΟ/ΔΙΛΑΠ/Γ/78/9717/23.1.91 (ΦΕΚ 
158/Β/21.3.91) χαρακτηρισμού του κτιρίου ως Ι.Δ.Μ. με 
τον περιβάλλοντα χώρο, του κτιρίου ιδιοκτ. Σουβαλιώτη, 
στην οδό Κ. Τρικούπη 9 στο Μεσολόγγι. 

Β) Ως εκ της φύσεως των άνω οικοδομικών εργασιών 
και προκειμένου να εκδοθεί η άνω οικοδομική άδεια από 
τον Αθ. Πατίλη, ήταν απαραίτητη η εκ του νόμου (άρθρο 5, 
του Ν. 1469/50 και 52 Κ.Ν. 5351/1932) προηγούμενη 
εξασφάλιση σχετικής άδειας της αρμόδιας Υπηρεσίας του 
ΥΠΠΟ, αναφορικά με την εκτέλεση των εργασιών αυτών. 

Ως εκ τούτου μη υφισταμένης της άδειας αυτής του 
Υπουργείου Πολιτισμού, τίθεται θέμα ανακλήσεως από 
την αρμόδια Υπηρεσία του ΥΠΕΧΩΔΕ της άνω οικοδομι¬ 
κής άδειας. 

Προς τούτο και εν όψει του γεγονότος ότι το ως κτίριο 
της Β. Σουβαλιώτη έχει κηρυχθεί ως διατηρητέο και από 
το ΥΠΕΧΩΔΕ, δέον όπως επισυμανθεί η άνω παράλειψη 
και διαβιβαστεί το θέμα στην αρμόδια Κεντρική Υπηρεσία 
του ΥΠΕΧΩΔΕ (ΔΟΚΚ). 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 4 Απριλίου 1994 

Ο ΥΠΟΥΡΓΟΣ 

ΘΑΝΟΣ ΜΙΚΡΟΥΤΣΙΚΟΣ 

.ν*·"" 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στο ΦΕΚ 227/1.4.94 (τ.Β’), στο οποίο δημοσιεύθηκε η 
3515-Β απόφαση της Προέδρου του Δ.Σ. του ΤΥΔΚΥ, 
διορθώνεται το εσφαλμένο «ΤΥΔΚ» στο ορθό 
«ΤΥΔΚΥ». 

(Από το Εθνικό Τυπογραφείο) 

ΕΘ Ι Μ Ι ΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙ.ΕΧ 
ΡΑΧ 


Καποδιστρϊου 34 
104 32 

22.3211 ΥΡΕΤ ΘΠ 
5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00’ έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


' Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ . 52.48.188 

* Για φωτοαντίγραφα παλαιών τευχών στην οδό Σολωμού 51 ^ τηλ.: 52 48_141 

* Τμήμα πληροφόρη σης: Για τα δημοσιεύματα των ΦΕΚ Ιολωμού 51 τηλ 52.25.713 - 52 - 4 ^. 54 / 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος τ ης ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυ τού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


α) Για το Τεύχος Α' 
β) » » » Β' 

γ) » » » Γ' 


δ) » » 

ε) » » 

στ) » » 

ζ) » » 

η) » » 

θ) » » 


Αναπτυξιακών Πράξεων » 
Ν.Π.Δ.Δ. » 

ΠΑΡΑΡΤΗΜΑ » 

Δελτ. Εμπ.δί Βιομ. Ιδ. » 
Αν. Ειδικού Δικαστηρίου » 
Α.Ε. & Ε.Π.Ε. » 


ια) Για όλα τα Τεύχη εκτός ΤΑΕ-ΕΠΕ 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

χ. 15.000 Δρχ. 750 

» 30.000 » 1-500 

» 10.000 » 500 

» 30.000 » 1-500 

» 20.000 » 1.000 

» 10.000 » 500 

» 5.000 » 250 

» 10.000 » 500 

» 3.000 » 150 

» 200.000 » 10.000 

» 100.000 » 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






